Мы махуэхэм
Мэкъуауэгъуэм и 11, щэбэт
Инджылыз пащтыхьыгъуэ зэгуэтымрэ Ирландие Ищхъэрэмрэ я лъэпкъ махуэшхуэщ — я пащтыхь гуащэр къыщалъхуа махуэр ягъэлъапIэ
1969 гъэм Алыджым къыщащтащ къэралым и конституцэр
2010 гъэм ЮАР-м щыщIидзащ дунейм футболымкIэ и чемпионатым.
КъБР-м щIыхь зиIэ и артисткэ ДыщэкI ФатIимэт къыщалъхуа махуэщ.
Урыс тхакIуэ, критик, философ Белинский Виссарион къызэралъхурэ илъэс 205-рэ ирокъу.
Франджы зыплъыхьакIуэ, хыхэр джынымкIэ цIэрыIуэ хъуа Кусто Жак Ив къызэралъхурэ илъэси 106-рэ ирокъу.
Урысей пианист, жылагъуэ лэжьакIуэ, УФ-м и цIыхубэ артист Мацуев Денис и ныбжьыр илъэс 41-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 16 — 18, жэщым градус 11 — 14 щыхъунущ.
Мэкъуауэгъуэм и 12, тхьэмахуэ
Сабийхэр ягъэлажьэу мыдэным и дунейпсо махуэщ
Урысейм и щхьэхуитыныгъэм и махуэщ. 1990 гъэм РСФСР-м и цIыхубэ депутатхэм я I съездым къыщащтащ Урысей Федерацэм и Къэрал суверенитетым и Декларацэр. 1994 гъэм УФ-м и Президент Ельцин Борис унафэ къыдигъэкIащ а махуэм къэрал мыхьэнэ етыным теухуауэ.
Текстильнэ, промышленность псынщIэм и лэжьакIуэм и махуэщ
Бразилием щагъэлъапIэ зэгуэкIуахэм я махуэр
Филиппинхэм я щхьэхуитыныгъэм и махуэщ (1898 гъ.)
Парагвайм мамырыгъэм и махуэр щагъэлъапIэ
1667 гъэм Франджым и пащтыхьым и дохутыр Дени Жан-Батист дунейм щыяпэу цIыхум лъы хикIащ.
1991 гъэм Ельцин Борис РСФСР-м и япэ Президенту хахащ.
1991 гъэм ирагъэкIуэкIа референдумым Ленинград дэсхэм я нэхъыбапIэм Iэ яIэтащ я къалэм Санкт-Петербург цIэр фIэщыжыным теухуауэ.
2000 гъэм Шэшэн Республикэм и администрацэм и унафэщIу ягъэуващ Кадыров Ахъмэт.
2014 гъэм Сан-Паулу (Бразилие) къыщызэIуахащ дунейм футболымкIэ и чемпионат.
1942 гъэм Зеикъуэ къуажэм (КъБАССР) къагъэIэпхъуат Ленинград хамэ къэралыбзэхэр щаджу дэт пединститутыр.
1945 гъэм Калинин М. И. Кремлым Маршал Жуков Г. К. щритащ Совет Союзым и ЛIыхъужьым и ещанэ Дыщэ Вагъуэр.
1990 гъэм «Печатымрэ цIыхубэ хъыбарегъащIэ IэнатIэхэмрэ ятеухуауэ» Законыр СССР-м и Совет Нэхъыщхьэм къищтащ. Абы цензурэр игъэкIуэдыжащ.
США-м и 41-нэ президент Буш Джордж и ныбжьыр илъэс 92-рэ ирокъу.
Драматург, АР-м и цIыхубэ артист, УФ-ми КъБР-ми щIыхь зиIэ я артист, Адыгэ Республикэм и Къэрал саугъэтым и лауреат Мурат Чапай и ныбжьыр илъэс 77-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 19 — 23-рэ, жэщым градус 13 — 16 щыхъунущ.
Мэкъуауэгъуэм и 13, блыщхьэ
1860 гъэм Урысейм и Къэрал банкыр къызэрагъэпэщащ.
1934 гъэм Воронеж, Калугэ областхэр къызэрагъэпэщащ
1936 гъэм Къэбэрдей лъэпкъ драмэ театрыр къызэIуахащ.
Медицинэ щIэныгъэхэм я доктор, КъШКъУ-м и профессор Даур Борис и ныбжьыр илъэс 70 ирокъу.
Искусствоведенэм и доктор, профессор, ЩIДАА-мрэ Тыркумэн Республикэм щIэныгъэхэмкIэ и академиемрэ я академик, Тыркумэн консерваторэм и проректор Абыкъу ФатIимэ къыщалъхуа махуэщ.
Шэрджэс еджагъэшхуэ, ветеринар щIэныгъэхэм я доктор, профессор Аргун МуIэед и ныбжьыр илъэс 65-рэ ирокъу.
Экономикэ щIэныгъэхэм я доктор, АКъУ-м и профессор ХъуакIуэ Заурбэч и ныбжьыр илъэс 46-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 22 — 26-рэ, жэщым градус 13 — 17 щыхъунущ.
Мэкъуауэгъуэм и 14, гъубж
Лъы зытым и дунейпсо махуэщ
УФ-м Iэпхъуэшапхъуэ Iуэхухэр зэкIэлъызыгъакIуэ и къулыкъущIапIэм и лэжьакIуэм и махуэщ
США-м щагъэлъапIэ я къэрал ныпым и махуэр
1859 гъэм Шэшэныр Урысей империем хыхьащ.
1936 гъэм КъБАССР-м гъуазджэхэмкIэ и управленэр къызэрагъэпэщащ.
1940 гъэм Франджы командующэ нэхъыщхьэ Вейган Максим и унафэкIэ, зауэ хэмыту, Париж нэмыцэ фашистыдзэм иратащ.
США-м щыщ хьэрычэтыщIэ, политик, мы гъэм а къэралым щекIуэкIыну президент хэхыныгъэхэм а къулыкъум щыщIэбэн Трамп Дональд и ныбжьыр илъэс 70 ирокъу.
Адыгей усакIуэ, драматург, егъэджакIуэ ЛIыхэс Мухьдин и ныбжьыр илъэс 61-рэ ирокъу.
Урысей кинорежиссёр, УФ-м и цIыхубэ артист Сокуров Александр и ныбжьыр илъэс 65-рэ ирокъу.
Киноактрисэ, УФ-м щIыхь зиIэ и артисткэ Сафоновэ Еленэ и ныбжьыр илъэс 60 ирокъу.
УсакIуэ, журналист Хьэщыкъуей Олег и ныбжьыр илъэс 52-рэ ирокъу.
Нэмыцэ теннисисткэ цIэрыIуэ, Олимп джэгухэм дыщэ, дыжьын, жэз медалхэр къыщызыхьа Граф Штеффи и ныбжьыр илъэс 47-рэ ирокъу.
УсакIуэ, «Нур» журналым и редактор нэхъыщхьэм и къалэнхэр зыгъэзащIэ Аброкъуэ Беллэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 22 — 27-рэ, жэщым градус 16 — 20 щыхъунущ.
